RAZPIS ZA DODELITEV ŠTIPENDIJE ZVEZE SLOVENCEV NA MADŽARSKEM ZA PORABSKE ŠTUDENTE V ŠTUDIJSKEM LETU 2026/2027
1. Predmet javnega razpisa
Zveza Slovencev na Madžarskem na podlagi sklepa predsedstva objavlja razpis za dodelitev štipendije porabskim kandidatom, ki imajo status rednega študenta. S tem želi poskrbeti, da se slovenski narodnostni intelektualni potencial v Porabju ne izgubi in razprši, temveč utrdi in okrepi, kar je povezano s pritegovanjem in vključevanjem manjšinske študentske populacije v delovanje slovenskih manjšinskih organizacij na Madžarskem.
Na razpis se lahko prijavijo slovensko govoreči madžarski državljani iz Porabja, ki študirajo na univerzah v Sloveniji oziroma študirajo slovenski jezik na madžarskih univerzah ter se aktivno vključujejo v življenje slovenske narodnostne skupnosti na Madžarskem. 
2. Višina štipendije
Višina štipendije za študijsko leto 2026/2027 znaša skupno 400.000 Ft oziroma 40.000 Ft mesečno.
3. Pogoji javnega razpisa

Kandidat mora biti vpisan na eno od fakultet v Sloveniji ali na smer slovenski jezik na Madžarskem. Štipendija se dodeli za eno šolsko leto. 
4. Dokumentacija

Vlagatelj mora predložiti:
- življenjepis,
- motivacijsko pismo,
- v celoti izpolnjeno in podpisano prijavnico,
- potrdilo o vpisu na fakulteto in kopijo indeksa,
- opis aktivnega sodelovanja v slovenskih organizacijah, društvih, klubih, krožkih ipd., iz katerega mora biti razviden časovni in vsebinski obseg delovanja. 
5. Izbirni postopek 
O vlogah kandidatov bo odločilo predsedstvo Zveze Slovencev na Madžarskem. 

Štipendijo lahko pridobita hkrati 2 kandidata za eno leto (10 mesecev). 
6. Rok in način prijave
Rok za prijavo je 28. september 2026. Vlogo oddajte osebno ali jo v zaprti ovojnici naslovite na: Zveza Slovencev na Madžarskem, 9970 Monošter/Szentgotthárd, Gardonyi ulica 1.
7. Informacije
Vse druge potrebne informacije najdete na spletni strani: www.zveza.hu 
